الجمهور المغربي ومعاه كل عشاق كرة القدم الإفريقية كيتسناو الماتش ديال كاس السوپر الإفريقي بين الرجاء البيضاوي والأهلي المصري، اللي غايتلعب هاد العشية فتيران “السد” فقطر. الماتش غايبدا مع 18h00 بتوقيت المغرب. وغايلعب الرجاء هاد المقابلة، اللي كتنظم للمرة الرابعة فالدوحة في إطار اتفاقية بين الاتحادين الإفريقي والقطري، بصفتو بطل كأس الاتحاد الإفريقي اللي ربحها على حساب شبيبة القبائل الجزائري ب2–1، ضد الفريق المصري، بطل عصبة الأبطال الإفريقية فالنسخة اللخرة. ومن المتوقع باش يبدا مدرب الرجاء البلحيكي مارك فيلموتس هاد الماتش المهم بالتشكيلة التالية: الكَارديان : أنس الزنيتي. الدفاع: جمال حركاس، مروان هدهودي، عبد الإله مدكور، محمد أزريدة. الوسط: عمر العرجون، فابريس نغوما، محسن متولي. لاطاك: عبد الإله الحافيظي، حميد أحداد، ومحمود بنحليب. فالوقت اللي الأهلي المصري غايدخل بهاد الأسماء: الكَارديان: محمد الشناوي. الدفاع: بدر بانون، وحمدي فتحي، وأيمن أشرف. الوسط: علي معلول، وعمرو السولية، وأليو ديانغ، وأكرم توفيق. لاطاك: محمد مجدي أفشة، وبيرسي تاو، وحسين الشحات. 
كاس السوپر الإفريقي بين الرجاء و الأهلي.. ها التوقيت و ها التشكيلة باش غايبداو الماتش